A Som Energia busquem una persona per desenvolupar els nostres sistemes informàtics de gestió.

Des de la nostra constitució el 2010, la majoria de les necessitats informàtiques de la cooperativa han estat resoltes amb la col·laboració d’empreses externes. S’han desenvolupat solucions basades en un OpenERP (postgreSQL, Python) altament modificat i personalitzat per adaptar-se als requisits del mercat elèctric espanyol i que serveix també de back-end pels formularis web (WordPress/AngularJS/Bootstrap) i l’Oficina Virtual (Django).

En 6 anys hem crescut fins a comptar amb més de 26.000 socis i sòcies i gestionar 37.000 contractes d’electricitat. Volem reforçar l’equip intern d’informàtics per poder seguir creixent i agilitzar la resposta a les demandes creixents d’automatització de processos i adaptació als canvis legislatius.

La persona seleccionada s’incorporarà a l’actual equip de treball amb seu a Girona.

Funcions a desenvolupar

Millorar l’ERP que utilitza Som Energia en l’activitat de comercialització d’electricitat

Automatitzar i millorar processos

Adaptar software als canvis legislatius

Adaptar software per oferir nous serveis als socis i clients

Participar en l’atenció directa dels socis i clients de la cooperativa, una tasca compartida entre tot l’equip al despatx.

Experiència i valors

Busquem una persona versàtil, amb capacitat de treball i creativa per les solucions, amb bones habilitats comunicatives i amb afinitat amb els valors i objectius de Som Energia. Una persona compromesa amb el seu desenvolupament personal i amb ganes d’aprendre noves tecnologies que puguin ser útils per la cooperativa.

Nivell d’estudis

Grau en enginyeria informàtica o similar, especialitzacions en gestió preferibles.

Coneixements requerits

Python

PostgreSQL

Familiaritat amb entorns Linux

Familiaritat amb el sistema de control de versions Git i la plataforma Github.

Coneixements valorables

Experiència en metodologies àgils i testing

Open ERP (o Tryton o Oodo)

Tecnologies Python de gestió i desplegament de projectes: PyPi, virtualenv, travis-ci, fabric, puppet

Tecnologies de servidor: Flask, Django, Apache, nginx, MongoDB

Tecnologies web: jQuery, AngularJS, NodeJS, grunt/gulp, bower…

Criteris d’accessibilitat, human-computer-interaction i desenvolupament web multi-dispositiu (responsive web).

Oferim

Incorporació immediata amb contracte de 40 hores setmanals

Retribució de 20.400 € anuals bruts en 12 pagues

Entorn de treball horitzontal i auto-organitzat

horitzontal i auto-organitzat Alliberament del programari generat amb llicències lliures

Formar part d’una eina efectiva per millorar el món.

Com respondre a l’oferta

Feu-nos arribar el vostre currículum a laboral@somenergia.coop en format PDF junt amb una carta de presentació on expliqueu com imagineu el futur informàtic dins la cooperativa indicant “programador/a ERP” a l’assumpte del correu abans de divendres 23 de setembre. Si teniu alguna pàgina web, una app o un perfil de github, bitbucket, stackoverflow o similar, us animem a que ens n’envieu també els URLs. Us demanem que indiqueu el nivell de d’assoliment dels coneixements demanats. Rebreu informació sobre la vostra candidatura durant l’última setmana de setembre i les entrevistes, que inclouran una prova pràctica, es faran la primera setmana d’octubre.

Trobareu més informació sobre la cooperativa a www.somenergia.coop.